lflage/wiki-talks huggingface dataset:
Vita:Állampolgársági feltétel az Amerikai Egyesült Államok alkotmányában

message: A címadás valóban nem könnyű, hiszen az angol eredeti kifejezés egy zsargon, amely mindenképpen magyarázatra szorul a magyar változatnál. 
A jelenlegi cím viszont problémás: nem mondja meg, minek a feltétele az amerikai állampolgárság (és nem egyszerűen nem "állampolgárság").
Két lehetőséget látok:
# vagy az Amerikai Egyesült Államok elnöke szócikkbe kerülhetne be,
# vagy egy sokkal részletesebb cím, pl. Az amerikai állampolgárság mint az elnökké választás egyik előfeltétele - ez a cikk ugyanis semmi másról nem szól!
Nos?--Linkoman vita 2019. szeptember 17., 20:37 (CEST)
Nem szeretném a cikket beolvasztani Az Amerikai Egyesült Államok elnöke szócikkbe. Inkább bővíteni szeretném történelmi példákkal, bírósági döntésekkel. 
Azirányban nyitott vagyok, hogy a cikk valamilyen frappánsabb, kifejezőbb címet kapjon. Arról viszont nem vagyok meggyőződve, hogy a címben szükséges lenne kiemelni, hogy az Amerikai Egyesült Államok alkotmányában szereplő állampolgársági feltétel az amerikai állampolgársággal kapcsolatos – úgy képzelem, a tipikus olvasó ezt a mi segítségünk nélkül is feltételezi.
Mindenesetre tartsuk észben, hogy a cikk tárgyát képező állampolgársági feltétel nem egyszerűen az, hogy aki amerikai elnök akar lenni, annak amerikai állampolgárnak kell lennie. A kérdéses feltétel az, hogy aki amerikai elnök akar lenni, annak amerikai állampolgárként kell születnie. A honosított állampolgárok az elnökösködésből ki vannak zárva. 
Hát ezt kéne valahogy tömören, szabatosan kifejezni.
-- Malatinszky vita 2019. szeptember 17., 21:12 (CEST)
replies: text: Szerkessz bátran. A lényeg, hogy nem "állampolgársági feltételről", hanem  az elnökké választás feltételéről van szó.--Linkoman vita 2019. szeptember 17., 21:18 (CEST)
replies: text: :Nekem nincs jobb ötletem, mint amit eredetileg kitaláltam. Ha gondolod, hogy szabatosabban meg tudod fogalmazni azt a gondolatot, hogy ennek a cikknek a témája egy némileg ködös tartalmú feltétel, amely az USA alkotmányában szerepel, és ami valószínűleg azt jelenti, hogy csak az lehet az USA elnöke, aki már születésekor az USA állampolgára volt, de ebben nem lehetünk egészen biztosak, mert a kérdést még sosem vizsgálta meg a Legfelsőbb Bíróság, akkor az írd le itt, beszéljük meg, aztán ha megállapodtunk valamiben, akkor végezzük el az átnevezést. Esetleg használhatjuk azt a címet, amit a svéd meg a német testvércikk használ. --Malatinszky vita 2019. szeptember 19., 19:20 (CEST)
thread_title:  A címen el kellene gondolkodni
Vita:Thai királyi általános átírási rendszer

message: Az égvilágon semmi oka nincs annak, hogy a cím csupa nagybetűs legyen. – Pagony foxhole 2019. szeptember 17., 01:49 (CEST)
replies: text: Hát, mindent néztem, csak ezt nem. De jogos. Majd intézem, köszi. –Garamond vita 2019. szeptember 17., 10:22 (CEST)
thread_title:  Cím
Vita:Karina Ignatjan

message: Ignatjan vagy Ignatyan vagy más (Ignatján)? Wikizoli vita 2019. szeptember 17., 18:33 (CEST)
thread_title:  Neve 

message: Törlési megbeszélés eredményeképpen törölve.  Gg. AnyÜzenet 2019. október 24., 14:58 (CEST)
thread_title:  Törlési megbeszélés eredménye
Vita:Demokratikus design

message: Ez mi? Csak nem arról van itt szócikk, hogy XY designer milyen jelzővel látja el a design. Semmiféle meghatározás nincs, csak az "additív értéke" áll itt, hátha valaki nem érti, hogy itt hozzáadott értékről van szó. Ráadásul az egyik megadott forrás nem is működik.--Linkoman vita 2019. szeptember 17., 18:41 (CEST)

message: Törlési megbeszélés eredményeképpen törölve. Gg. AnyÜzenet 2021. január 5., 10:10 (CET)
thread_title:  Törlési megbeszélés eredménye
Vita:OneCoin

message: Sziasztok! Az előző kérdésemre kaphatok választ? 
Sziasztok! Hadd kérdezzem meg Tőletek, hogy Ti ezt direkt csináljátok? Le fizet benneteket valaki, hogy a valótlant dolgot megosszatok a Wikipédian úgy, hogy ellenkezik a jogi szabályokkal! Semmi gond, mert szombaton Mi is ott leszünk a Wikipédia találkozón, csak hogy tisztába tegyünk néhány dolgot.. szép estét Nektek! És most nyugodtan le tílthattok, mivel fenyegetőzni azt tudtok, ahelyett, hogy a valóságot engedélyeznétek!  Moadtas vita 2019. szeptember 23., 21:51 (CEST)
thread_title:  onecoin 

message: Lektor sablon okát lásd: Szerkesztővita:Moadtas, Szerkesztővita:OneCoinPonzi. Apród vita 2019. szeptember 23., 13:02 (CEST)
thread_title:  Lektor 

message: Már napok óta ezt az oldalt látom a FV-n, így picit utánanéztem, és kapásból ezeket találtam: piramisjáték amivel 3 millió embert csaptak be, átverés, piramisjáték, piramisjáték, átverés, csalás, tolvajlás. Nem kéne ezt a közönséges csalást pont itt reklámozni, vagy töröljük a francba, vagy lefordítjuk az angol cikket. Whitepixels vita 2019. szeptember 23., 13:21 (CEST)
vagy lefordítjuk az angol cikket Ezt írtam én is. Apród vita 2019. szeptember 23., 13:32 (CEST)
replies: text: Remélem, hogy mostmár tetszik. :-P Mivel kaptam én is egy fenyegetést, kicsit felturbóztam az angol alapján. Minél több fenyegetés érkezik, annál jobb lesz a szócikk! (Most már van Ruzsa Ignatováról is; nem tudom a tesóját elítélték-e már.) – grin ✎ 2020. május 3., 12:39 (CEST)
 Itt van egy új anyag, ha akarod még bővítgetni a cikkeket.  Whitepixels vita 2021. június 2., 10:19 (CEST)

text: Nagyon ráérsz. ;-) Beleírhatod persze te is legközelebb; most beleírtam, meg frissítettem Ignatov bírósági eljárását (sokadjára halasztják el megint fél évvel, most nov 12-re). A BBC szerint Ruzsa Frankfurtban van amit nem is értek... na mindegy. – grin ✎ 2021. június 2., 13:03 (CEST)
thread_title:  Semlegesség stb
Fájlvita:Weisz Api.jpg

message: Ezt a képet jól láthatóan egy könyvből (esetleg újságból) szkennelték ki, és annak a forrásnak az ismerete nélkül nem lehet kijelenteni, hogy a szerző megjelölése nélkül hozták nyilvánosságra annak idején a fotót. A megjelölt forráshonlap önmagában nem elegendő annak kijelentéséhez, hogy a szerző személye egyáltalán nem állapítható meg, és mivel 70 évnél alig régebbi a kép, simán jogvédett lehet még. Az a minimum, hogy felvesszük a kapcsolatot a szombat.org oldal készítőivel, és tudakozódunk, honnan vették a fotót. – Regasterios vita 2019. szeptember 19., 15:36 (CEST)
replies: text: Hja, mert ők 14 év távolából emlékeznek... Egyébként a Szabad Földben is megjelent a kép. Kb. négy hónapja várom, hogy a Miskolci Szimfonikus Zenekar válaszoljon egy emailemre. C’est la Hongrie. – Sir Morosus vita 2019. szeptember 19., 18:13 (CEST)
replies: text: : nekem pozitív tapasztalataim is vannak ilyen téren. A Szabad Földben való megjelenést pontosítanád, ha tudod? – Regasterios vita 2019. szeptember 19., 18:36 (CEST)

text: :Egyébként valóban, nem is a szombat.org-nak kell írni, hanem közvetlenül Máté J. Györgynek (vagy rajtuk keresztül neki címezve). Azzal a megjegyzéssel kapcsolatban pedig, hogy 14 év után úgysem emlékszik, honnan van a kép, azt tudom felelni, hogy ha megadta volna a forrást, nem kellene rá emlékezni. De az is lehet, hogy a saját jegyzetei között megvan a forrás, vagy egyszerűen csak tényleg emlékszik rá 14 év után is. – Regasterios vita 2019. szeptember 19., 18:48 (CEST)
thread_title:  Licenc vitatása
Vita:Cleopa Ilie

message: * Ellenőrizni kell a fordítást: a schit nem kolostor, hanem remetelak, a manastire nem monostor, hanem kolostor. Vannak egyebek is, de most nincs időm végignézni.
* A kolostor neve nem nagybetűs.
* A Sihastria kolostornak nincs magyar neve, a Szihasztria egy kiejtés szerinti átírás, amit nem alkalmazunk latin betűs írású nyelvek esetében. – Hkoala  2019. szeptember 19., 15:42 (CEST)
thread_title:  Lektor és korrektúra sablon indoklása
Vita:Anton Dreher

message: Petőfi, Puskin, Seres Rezső (egy dallal) – világhírű. Dreher Antal csak híres. OsvátA Palackposta 2019. szeptember 20., 16:58 (CEST)

message: Mi indokolja, hogy őt magyar névsorrenddel és magyar keresztnévvel írjuk? Ha jól látom, azon túl, hogy vett itt két gyárat, és emiatt párszor járt itt, semmi köze nincsen Magyarországhoz. A fiánál is rezeg a léc, de nála talán lehet valamiféle hagyományra hivatkozni, annak idején miatta hívták Dreher Antal Sörgyárának a céget, de idősebb Dreher Antal szerintem Anton Dreher. Kisregina vita 2024. március 10., 19:56 (CET)
thread_title:  Dreher Antal?
Sablonvita:Kép/doc

message: Sajnos a táblázatba nem tudtam beleírni az utasítást, mert valami szintaktikai hibát jelzett és nem találtam. Valaki, aki nagyon tudós sablonszerkesztésben, az biztos meg tudja ezt oldani.Margit1951Bpest vita 2019. szeptember 21., 19:08 (CEST)
thread_title:  Kerettel és szöveggel
Fájlvita:Kibédi Farsang.jpg

message: Fontos adat lenne, mikor készülhetett a kép, mert ránézésre egyáltalán nem állapítható meg biztosan, hogy 70 évnél régebbi. – Regasterios vita 2019. szeptember 22., 20:20 (CEST)
thread_title:  Licenc vitatása
Vita:Szegedi Ernő (szobrász)

message: Szöget ütött a fejembe, hogy ha vízibalesetet szenvedett a La Manche-csatornán, hogy lehet a halálozási hely London? Kicsit keresgéltem, és bár minden magyar forrás londoni halálozási helyet jelöl, az angolok egy helyen azt írják: He died at The Old School, Crowfield, near Ipswich on 16 February 1988. A Magyar Nemzetben közölt, 22-én megjelent nekrológja úgy fogalmaz, hogy "a minap", és hogy felborult a csónak, amivel a tengerre mentek. Ez a Crowfield sem vízparti település, de ha az anyakönyvet ot állították ki, hihetőbb, mint a London. Az eredetileg közölt február 21-i dátum is inkább az értesülés időpontja lehet, ha már a 22-én megjelent lapban ott van a nekrológ. Emiatt átírtam az eredetileg közzétett London, 1988. február 21-i halálozási dátumot a szintén sok bizonytalankodásra okot adó, de egy fokkal hitelesebb Crowfield, 1988. február 16-ra. Palotabarát vita 2019. szeptember 26., 09:26 (CEST)
thread_title: Hol hunyt el?
Vita:Ercse Margit

message: A lexikonok szerint 1943. június 26-án született. A halálhírek szerint 81. évében hunyt el. Ennek az 1939-es születési év felelne meg. A cikkben a lexikonok szerinti dátum van, míg nincs megfelelő forrás a másikra. - Csurla vita 2019. szeptember 26., 19:40 (CEST)
replies: text: Operaház: Kedves Mária! Az Opera adatbázisa művészeink hivatalos okiratai nyomán őrzi a születési adatokat. Ezek alapján Ercse Margit 1939. június 26-án született. (egy tanítvány): Ercse Művésznő valóban 1939-ben született! Azt is elmesélte nekünk növendékeknek, hogy minden lexikonban letagadott egy keveset! – Sir Morosus vita 2019. szeptember 26., 22:54 (CEST)
thread_title:  Születési dátuma
Vita:Szekó József

message: Lehet, hogy egy hétköznapi újságolvasónak meglepő, hogy Szekó József polgármesterjelölt volt az idei választáson és halála miatt kiesett a jelöltek közül, ám ez akkor is így van (forrás is van rá.)
Ma szeptember 29-e van, tehát ma még senki nem beszél arról, vajon lehet-e egyáltalán kormánypárti polgármestere a városnak - főleg, jelölt hiányában.--Linkoman vita 2019. szeptember 28., 21:59 (CEST)
thread_title:  Polgármesteri tisztséget töltött be, egyidejűleg polgármesterjelölt is volt
Vita:Juhász Lajos (író)

message: "[...] A rendőr igazoltatni akarta a kerékpáros fiatalembert, aki személyazonossági okmányt adott át a rendőrnek, de amikor szóval is bemondta személyi adatait a rendőrnek feltűnt hogy az okmány  adatai nem mindenben egyeznek az élőszóval bemondott adatokkal. Erre előállította a fiatalembert a főkapitányságra, ahol Czigány Józsefnek mondotta magát. A főkapitányságon mint minden  előállított embernek, ennek is megnézték a priuszát és csakhamar kiderült, hogy a Czigány József név csak álnév, mert az elfogott férfi Rejnák János többszörösen büntetett volt lakatossegéd. Rövidesen kiderült, hogy tagja annak a betörőbandának amely az utóbbi időben besurranásos tolvajlásakkal tette magár hírhedtté és főként bicikliüzletekben követett el betöréses lopásokat. Rejnákot felkisérték dr Halasy Barna rendőrkapitányhoz, aki vallatóra fogta. Rejnák belátta hogy hiábavaló a ta­gadás és meglepő vallomást tett. Elmondotta, hogy a betöröbanda vezére egy nő, név szerint Kanderer Teréz aki mindössze 21 éves, de máris nagy tekintélynek örvend a betörők világában. A banda tagjai Lomacsek Jenő, Frank Béla, Juhász Lajos és Rejnák voltak. Rejnák vallomásában elmondotta hogy különösen a kérékpártolvajlás volt meglehetősen könnyű munka és hozott alapos hasznot." Friss Ujság, 1926. november 24.
"Rejnák, aki látta, hogy a tagadás hiábavaló, bevallotta hogy ő a hónapok óta mű­ködő betörőbanda vezére, a banda tagjai pedig Lomacsek Jenő, Frank Béla, Juhász Lajos és Kauderer Teréz." Az Est, 1926. november 24.
Népszava, 1926. november 24. is ír róluk. Gyurika vita 2019. szeptember 29., 10:53 (CEST)
thread_title:  Büntetett előélet 

message: Több okból is célszerűnek látszik a műveinél a sorozatok szerinti formát megtartani:
* Bizonyos szempontból tematikus kategorizálás is
* Gondok lehetnek továbbá az álneveivel, konkrétan a J. H. Busherrel. Legalább két esetekben ugyanezt az álnevet használta például Királyhegyi Pál is.
* Gondok lehetnek a J. H. Busherhez nagyon hasonló álnevekkel. Konkrétan hogy csupán elírás és egyébként ezek mögött is Juhász Lajos sejthető, vagy valamilyen jogi oka volt az apró módosításnak, vagy más szerző van ezek mögött.
ZorróAszter vita 2021. szeptember 26., 18:53 (CEST)
thread_title:  Művei időrendje
Vita:Antony Armstrong-Jones

message: Tudok néhány olyan filmet, amiben ő szerepelt:
* Don't Count the Candles (1968)
* Love of a kind (1969)
* Born to be small (1971)
* Happy being happy (1973)
– Napkirály  postaláda  2019. szeptember 29., 13:14 (CEST)
thread_title:  Néhány + információ
Vita:IV. kationosztály

message: . A Sr-ionoknál láttam.
Frissítés: Csak hiba volt ott. Ily képletű molekula nincs.
Alfa-ketosav vita 2019. szeptember 29., 13:45 (CEST)
Szerkesztve: Alfa-ketosav vita 2019. szeptember 29., 13:49 (CEST)
replies: text: Szerintem a   akarna lenni, ez egyben azt is jelenti, hogy az sem jó, amire javítottad. Számomra legalábbis nem logikus, hogy „a csapadék ecetsavban oldódik” szöveggel összeférjen az, hogy szilárd CrO3 váljon ki víz keletkezése mellett, és kémiailag is meglehetősen furán venné ki magát egy ilyen reakció. Savanyítás + kromát esetén én dikromát képződését várnám. De érdekelne a Te gondolatmeneted is, és csak utána módosítanám. Szaszicska vita
replies: text: :A reakcióegyenletben 1 mol só volt, nem 2. Ha 2 mol volna, akkor dikromát képződne, és 2 molnyi ion. Frissítés: 2 mol esetén dikromát van, és 2 mol ion. Alfa-ketosav vita 2019. szeptember 29., 20:38 (CEST)
replies: text: ::Az eredeti egyenlet mindenképp hibás volt, úgyhogy én az együtthatók jóságában sem feltétlenül bíztam. Viszont közben piszkált ez az ecetsavas dolog, és az alábbit találtam itt (42. oldal teteje):
replies: text: :::SrCrO4 + CH3COOH → Sr2+ +  +

text: ::Egy másik helyen is azt írják, hogy a hidrogénkromát jól oldódik vízben, és az átalakuláshoz már az ecetsav is elég. Ez utóbbi logikus, az enwiki szerint a hidrogénkromát pKa-ja kb. 5,9, az ecetsav egy jó nagyságrenddel erősebb. Az enwiki cikkben levő eloszlási diagram szerint a dikromát képződéséhez viszonylag sok oldott krómion kell (az ecetsavval reális pH-n pCr kb. -1,5, azaz kb. 0,03 mol/dm3), ez kevesebbnek adódik (kb. az egyhatoda), mint amennyi szobahőmérsékleten a SrCrO4 oldhatóságából adódik. Viszont ahogy a króm kezd oldódni, hamar elérheti azt a koncentrációt, hogy beindul a dikromát képződése is. (Magasabb hőmérsékleten az egyensúlyok eltolódása miatt pedig még az is előfordulhat, hogy eleve a dikromát kezd keletkezni.)

text: ::Mivel némileg bonyolult a helyzet, én leginkább arra hajlok, hogy vegyük ki az egyenletet, a lényegi információ (a csapadék feloldódik) így is benne van a cikkben, a reakció pontos természete nem lényeges ebben az esetben (nem ez a cikk tárgya). Szaszicska vita 2019. szeptember 29., 23:16 (CEST)
thread_title: Mi ez?
Vita:Rózsanád

message: Bocs Pagony, elfelejtettem kitenni az azonnali-várj sablont. Kicsit kiegészítettetem a cikkecskét, talán így már megteszi csonknak. --Karmela posta 2019. szeptember 29., 19:04 (CEST)
OK, köszi. – Pagony foxhole 2019. szeptember 29., 19:19 (CEST)
thread_title:  Keresztbe szerkesztés
Vita:Ferrán Sarsanedas

message: Igazi anticikk. Nincs benne folyószöveg, sem a nevezetességet igazoló források, még kategorizálva sincs. ez egy semmi. – Gerry89 vita 2019. szeptember 30., 18:50 (CEST)
thread_title:  Feljavításra váró cikkjelöltek közé sorolás indioklása
Vita:Tüzérségi lövedékek típusai

message: Véleményem szerint a tipológiának a fő szócikkben a helye, amelynek egyébként már van Típusai fejezete, de tartalmában eltér, minőségében elmarad ettől a kifejtéstől. További indokul hoznám fel, hogy a tipológiát egyébként sem szerencsés, nem is szokás külön szócikkbe átemelni, miután a fő téma szerves része, elhagyhatatlan kifejtendő. Pasztilla 2020. február 18., 11:34 (CET)
thread_title:  Bedolgozandó
Vita:A Wall Street pillangói

message: *Részlet Jessica Pressler New York Magazine cikkébből. 
 Jessica Pressler 2015-ben megjelent, nagy port kavart cikkében mutatta be Rosie, a gyönyörű, szexi, és éles eszű táncosnő történetét, aki aprólékos részletességgel tervezte meg a Hustler sztriptízklubban megfordult Wall Street-i ügyfelei kirablását. Rosie, miután lebukott társával, és a bírósági meghallgatására várt, azt tervezgette, hogy a Wall Street farkasában megismert Jordan Belfort után ő is motivációs szónok lesz… ám végül, még a cikk megjelenése előtt, Rosie visszavonta a nyilatkozatát, azt állítva, hogy az egész történetet csak kitalálta. 
 Lorene Scafaria forgatókönyvíró-rendező (Míg a világ vége el nem választ, Dalok ismerkedéshez) ebből a lebilincselő botránysztoriból készítette el hihetetlenül izgalmas, szexi, és fordulatos krimijét olyan fantasztikus színészekkel, énekesekkel a főszerepekben, mint Jennifer Lopez, Julia Stiles, Cardi B, Lizzo, Constance Wu, Keke Palmer, és Lili Reinhart. Partmoso vita 2022. október 5., 15:34 (CEST)
thread_title: A PORT.hu
Vita:Szűcs István Miklós

message: Kaptam egy  - egyébként nagyon kedves - e-mailt, és csatolva egy World dokumentumot azzal a kéréssel, hogy a fájlban szereplő kiegészítésekkel bővítsem a cikket. A dokumentumban a cikk teljesen újraírt változata volt. Sajnos egyrészt e-mailezni nem szoktunk cikkek kapcsán, így arra válaszolni nem tudok (a vitalapi megkeresést preferáljuk). Másrészt: sajnos az eredeti cikknél sem lehetett megállapítani, hogy melyik forrás melyik állításra vonatkozik, de egy felülírt verzióval pláne összekeverednének az eredeti források az új változat állításaival, vagyis formailag nem alkalmas a beszerkesztésre. 
Azt tudni kell, hogy a Wikipédiának nincs szerkesztősége, minden szócikk szabadon - az irányelveink szem előtt tartásával - szerkeszthető bárki által (tényleg bárki, akár az e-mail küldője is szerkesztheti). Tehát nincs veszve semmi, csak a nekem átküldött szöveget kell beleszerkeszteni a cikkbe. Ugyanakkor vigyázni kell arra, hogy a források ezúttal már a helyükre kerüljenek (egyébként az átküldött dokumentumban is észleltem, hogy jegyzetek ugyan voltak hozzá, de olyan források, amelyek segítségével ellenőrizni lehetett volna az állításokat, nem, vagy csak nagyon szerény mértékben).
Tényleg sajnálom, hogy a kedves kérés ellenére ebben a formában nem tudok segíteni, de sem a csatorna (e-mail), sem a forma (World dokumentum), sem a források hiánya nem teszik alkalmassá erre kapott szöveget. Ha olvassa a levél küldője ezt az üzenetet, bátran keressen meg a vitalapomon amennyire tőlem telik segíteni fogok, de forrásokat nem tudok felkutatni Szűcs István Miklós életéhe, tehát azzal rendelkezni kell. Köszönöm a megértést. Palotabarát vita 2020. december 1., 22:26 (CET)
thread_title:  E-mail
Vita:Márkus Emília

message: A cikk egy része szó szerinti másolata egy egykori lexikonszövegnek. 
Az akvizícióról még nincs szócikkünk. Annyi bizonyos, hogy az üzleti nyelv része, nem a köznyelvé. Vagyis itt semmi szükség nincs rá.
A kérdés csak az: vajon érti-e ezt a kifejezést az olvasó?--Linkoman vita 2019. október 2., 20:46 (CEST)
thread_title:  Drámai akvizíciója? Mi van?
Vita:Észt irodalom

message: Biztos, hogy Sofi Oksanen észt író? Származását tekintve félig észt, félig finn, de Finnországban él, és azt hiszem, hogy finn nyelven ír. – Hkoala  2019. október 3., 20:42 (CEST)
replies: text: Igazad van. Egy forrás hozta fel őt, mint észt írót.– Porbóllett vita 2019. október 3., 21:42 (CEST)
thread_title:  Sofi Oksanen
Fájlvita:PetrikPal MagyarSzosok.jpg

message: milyen jog alapján rendelkezik egy Petrik Pál-festményről a Magyar Szó szerkesztősége? Az OTRS-be küldött levelük szerint az eredeti festmény az ő tulajdonukban van, de ez még jelenti azt, hogy ők lennének a szerzői jog tulajdonosai is egyben. Ez utóbbit nem is állította egyébként az engedélyező. – Regasterios vita 2019. október 3., 20:21 (CEST)
replies: text: Anélkül hogy megnéztem volna feltételezem, hogy a vagyoni jogokkal ők rendelkeznek, mert látszólag a festményt explicite nekik festették, és ebből gondolom életszerű feltételezés, hogy ők voltak a megrendelő. A személyhez fűződő vagyoni jogokat természetesen ettől még Petrik (1916-1996) örökösei birtokolják, de ez nincs kapcsolatban az engedélyezéssel. – grin ✎ 2019. október 12., 12:54 (CEST)
replies: text: :Rendben, köszönöm a választ. – Regasterios vita 2019. október 12., 14:44 (CEST)
replies: text: :: most jobban megnézve a kép használatát a Magyar Szó (napilap, 1944–) cikkben, az a probléma, hogy a legkevésbé sem illusztrálja a szöveget, ami viszont elvárható lenne egy nem szabad licencű kép esetében. – Regasterios vita 2020. február 21., 22:48 (CET)
replies: text: ::: mindenre nekem sincs tuti megoldásom... :-) Kérdezz körbe; engem a kép nem zavar, de nem is állítom, hogy hiányozna. Mondjuk nem biztos, hogy könnyen pótolható (lesz). – grin ✎ 2020. február 26., 12:50 (CET)
thread_title:  Licenc vitatása
Fájlvita:Ilse és Karl.jpg

message: Egy fórumoldalról leszedett és ismeretlen eredetű képről van szó. A feltöltéskor valószínűleg még a készítéstől számítva sem telt le a 70 év, de továbbra sem ismerjük az első publikáció évét, és azt sem tudjuk, feltüntették a szerzőt vagy sem az első publikáció során. – Regasterios vita 2019. október 3., 20:45 (CEST)
thread_title:  Licenc vitatása
Fájlvita:Ilse Buchenwaldban.jpg

message: Egy fórumoldalról leszedett és ismeretlen eredetű képről van szó. A feltöltéskor valószínűleg még a készítéstől számítva sem telt le a 70 év, de továbbra sem ismerjük az első publikáció évét, és azt sem tudjuk, feltüntették a szerzőt vagy sem az első publikáció során. – Regasterios vita 2019. október 3., 20:45 (CEST)
thread_title:  Licenc vitatása
Fájlvita:Ilse Koch pere.jpg

message: Egy fórumoldalról leszedett és ismeretlen eredetű képről van szó. A feltöltéskor valószínűleg még a készítéstől számítva sem telt le a 70 év, de továbbra sem ismerjük az első publikáció évét, és azt sem tudjuk, feltüntették a szerzőt vagy sem az első publikáció során. – Regasterios vita 2019. október 3., 20:45 (CEST)
thread_title:  Licenc vitatása